ফেসবুক আইডির নিরাপত্তার জন্য একটু জটিল পাসওয়ার্ড দেওয়ার প্রয়োজন হয়। অনেক ব্যবহারকারী নিজের দেওয়া জটিল পাসওয়ার্ডই ভুলে যান মাঝে মাঝে। ফলে ফেসবুকে লগইন করার সময় পড়তে হয় বিড়ম্বনায়।বিড়ম্বনা এড়াতে অনেক ব্যবহারকারী আবার ফেসবুকে সবসময় লগইন থাকেন। এতে তাদের অ্যাকাউন্ট নিরাপত্তা ঝুঁকিতে থাকে। যেকেউ সুযোগ বুঝে লগইন থাকা অ্যাকাউন্টে প্রবেশ করে যেকোনও ধরনের অপরাধ করতে পারে।এসব সমস্যা থেকে বাঁচতে ফেসবুকেই এর সমাধান রয়েছে। লগইন সমস্যার সমাধানে সামাজিক যোগাযোগ মাধ্যমটিতে চালু রয়েছে ট্রাস্টেড কন্টাক্টস নামের একটি ফিচার। যারা প্রায়ই পাসওয়ার্ড ভুলে যান, তাদের জন্য ফিচারটি কার্যকরী।ট্রাস্টেড কন্টাক্টস ফিচারে আপনার বন্ধুতালিকার বিশ্বস্ত তিন থেকে পাঁচজন বন্ধু নির্বাচন করতে হবে। এরা আপনাকে লগইনে সহায়তা করবে। অর্থাৎ, আপনি যদি কোনও কারণে আপনার অ্যাকাউন্টে প্রবেশ করতে না পারেন কিংবা পাসওয়ার্ড ভুলে যান, তাহলে নির্বাচিত ওই সদস্যরা আপনার অ্যাকাউন্ট লগইন করে দিতে পারবে।